
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
До
Общински съвет

Златоград

ДОКЛАДНА ЗАПИСКА
от Емилия Младенова Кръстева – Председател на Общински съвет Златоград
Относно: Удостояване на  Вангел Георгиев Гочев- посмъртно, с отличието „Медал за заслуги към Златоград“.
      Уважаеми госпожи и господа общински съветници,
Във връзка с предстоящия Ден на светите братя Кирил и Методий, на българската азбука, просвета и култура и на славянската книжовност – 24 май, предлагам да се отличи посмъртно с „Медал за заслуги към общината“ за особен принос и заслуги в развитието и съхраняването на историята, културата и националния дух в община Златоград – Вангел Гочев, пазител на паметта и корените на български народни пощи в общината ни. Със своята активна дейност той разкрива Музея на пощенските съобщения в Златоград. През целия си живот събира, съхранява и надгражда дейността му. Всички предмети, документи и вещи, които притежава, свързани с това дело,  дарява на изградения от него музей.

        Така той се явява като един от крепителите  на духовния и исторически прогрес в града и общината, носител на смисъла да си Будител в наше време. Вангел Гочев е отдал огромна част от съзнателния си живот към надграждане на създаденото от него и го завещава безрезервно на Златоградска община, утвърждавайки непреходните ценности на българския народ. 
               Денят на светите братя Кирил и Методий е повод за гордост, но и ден за почит и благодарност! Удостояването с това отличие е израз на признателността на  обществеността към крепителите на вярата и духовността, историята и традициите, към онези, които възпитават поколенията в дух на просвещение и грамотност, предават знание чрез делата си, така възпитават добри хора, които да откриват нови хоризонти. Защото всяка просперираща държава се гради и развива, уповавайки се на образованието, изкуството, културата и паметта. Във връзка с това, предлагам Общински съвет Златоград да вземе следното
РЕШЕНИЕ:

                 На основание чл. 21, ад. 1, т. 23 и ал. 2 от Закона за местното самоуправление и местната администрация във връзка с чл. 1, ал.2 и. чл. 8. т. 5 от СТАТУТА за духовно стимулиране на община Златоград и във връзка с постъпило предложение и подписка от граждани за награждаване на Вангел Георгиев Гочев за неговата активна дейност за опазване и съхраняване на традициите в община Златоград, свързани с разкриване на Музей на съобщенията в град Златоград,  Общински съвет Златоград 
РЕШИ:
               Присъжда „Медал за заслуги към общината" на Вангел Георгиев Гочев – посмъртно, за съхраняване, предаване и възпроизвеждане на ценностите от българската традиционна, материална и духовна култура, за особен личен принос в разкриване и обогатяване на Музей на съобщенията в град Златоград. 
С уважение,  
ЕМИЛИЯ КРЪСТЕВА,
Председател на Общински 
съвет Златоград

